पाएं अपने शहर की ताज़ा ख़बरें और फ्री ई-पेपरडाउनलोड करें
हांसपुर कलां गांव में 45 वर्षीय पूर्व सैनिक शुभराम जाट ने साेमवार रात पत्नी से विवाद के बाद अपनी लाइसेंसी रिवॉल्वर से 42 वर्षीय पत्नी मंजू के सिर में गाेली मार दी। बाद में खुद की कनपटी पर गोली मार ली। दाेनाें की माैत हाे गई। पुलिस ने बताया कि प्रथम दृष्ट्या जांच में सामने आया है कि पूर्व सैनिक शुभराम ने शराब के नशे में इस घटना काे अंजाम दिया।
परिवार के लाेगाें ने रात करीब 10.50 बजे पुलिस काे इसकी सूचना दी। इसके बाद पुलिस माैके पर पहुंची अाैर मकान के चाैक में खून से लथपथ पड़े दोनों शवों काे खैरथल केसैटेलाइट हॉस्पिटल की मोर्चरी में भिजवाया। पुलिस ने रिवाॅल्वर बरामद कर ली है।
थानाधिकारी नंदलाल ने बताया कि विक्रम पुत्र हरिराम जाट निवासी हांसपुर कलां ने रिपोर्ट दर्ज कराई है कि उसके भाई शुभराम व उसकी पत्नी मंजू देवी के बीच किसी बात पर झगड़ा हुआ। तभी शुभराम ने पहले पत्नी के सिर में गाेली मारी और बाद में खुद को गाेली मार ली। पुलिस काे फिलहाल यह पता नहीं चला है कि घटना की असल वजह क्या थी।
गाैरतलब है कि मृतक शुभराम पांच भाई हैं। वह दूसरे नंबर का था। मृतक शुभराम के दाे बेटे 14 वर्षीय तरुण व 13 वर्षीय रमन है। शुभराम छह माह पहले सेवानिवृत्त हुआ था। वह परिवार के साथ अलवर स्थित मकान में रहता था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn